Okresná prokuratúra Ružomberok 
Dončova 8, 034 53 Ružomberok 1 	

Sp. zn. : 1 Pv 310/12/5508	Ružomberok, 16.11.2012
EEČ : 2-42-124-2012

U Z N E S E N I E

Trestná vec:	obvinený XXXXX  
Prečin:	Výtržníctvo podľa § 364 odsek 1 písmeno a Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátorka Okresnej prokuratúry Ružomberok
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
a
poškodeným:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
Obsahom zmieru je:

a.	Výška nahradenej škody alebo škody, na náhradu ktorej sa obvinený zaviazal: 50,00 € 
b.	Peňažná suma určená na všeobecne prospešné účely: 25,00 € 
c.	Konkrétny adresát peňažnej sumy určenej na všeobecne prospešné účely: Trojlístok, Centrum sociálnych služieb so sídlom ul. Riadok 8, XXXXX, IXXXXX   
d.	Suma odovzdaná štátu na peňažnú pomoc obetiam trestnej činnosti: 25,00 € 
a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
realizované policajtom Obv.odd. PZ XXXXX pod spisovou značkou ORP-506/OO-RK-2012.
dňa 06.07.2012 v presne nezistenom čase okolo 12.50 h pred pohostinstvom „Dymovnica v Ružomberku na sídlisku Kľačno po tom, ako XXXXX povedal XXXXX, či bude fackovať svoju priateľku, pristúpil  XXXXX k XXXXX a jedenkrát ho päsťou ruky udrel do oblasti tváre, po čom XXXXX padal na zem a XXXXX ho ešte zachytil rukou za tričko a jednkrát ho udrel päsťou do oblasti hlavy nad spánkovú časť, následne XXXXX spadol na zem na ľavý bok, kde ho XXXXX znovu jedenkrát udrel päsťou ruky, čím XXXXX spôsobil XXXXX, nar. XXXXX v Martine, trvale bytom Bratislava - Ružinov,   XXXXX zranenia a to zlomeninu nosa s posunom doprava a vybočenie nosovej priehrady vľavo, ktoré si vyžiadali prvotné lekárske ošetrenie v Ústrednej vojenskej nemocnici SNP - Fakultná nemocnica XXXXX vyžadujúce práceneschopnosťi v trvaní  do 7 dní 
Odôvodnenie: 
Poverený príslušník Obvodného oddelenia  XXXXX uznesením pod sp. zn. ČVS: ORP - 506/OO - RK - 2012 zo dňa 24.08.2012 podľa § 199 ods. 1  Trestného poriadku  začal trestné stíhanie za prečin výtržníctva podľa § 364 ods. 1 písm. a) Trestného zákona a zároveň podľa § 206 ods. 1 Trestného poriadku vzniesol  obvinenie XXXXX za prečin výtržníctva podľa § 364 ods. 1 písm. a) Trestného zákona pre skutok uvedený vo výrokovej časti tohto uznesenia.

Preskúmaním k veci sa vzťahujúceho vyšetrovacieho spisu som zistila, že skutok, pre ktorý je vedené trestné stíhanie, je preukázaný výpoveďou obvineného XXXXX, výpoveďou svedka - poškodeného XXXXX a lekárskou správou.

	Vyšetrovací spis po skončení skráteného vyšetrovania bol odstúpený prokurátorom probačnému a mediačnému úradníkovi Okresného súdu XXXXX  za účelom vykonania mediácie, ktorá bola úspešne zrealizovaná dňa 05.11.2012. 

Obvinený a poškodený uzavreli  dňa 05.11.2012 zmier, v rámci ktorého  obvinený  vyhlásil, že spáchal skutok, za ktorý je stíhaný a toto vyhlásenie vykonal slobodne, vážne a určito. Obvinený v prípravnom konaní požadoval od poškodeného náhradu škody vo výške 100,- Eur, čo poškodený uhradil obvinenému ešte pred skončením skráteného vyšetrovania. Poškodený XXXXX vyhlásil, že súhlasí so zmierom a že nemá a ani v budúcnosti nebude mať v súvislosti s prečinom, ktorýho sa dopustil obvinený, žiadne ďalšie nároky na odškodnenie. 
	
Zároveň obvinený zložil na účet  Okresnej prokuratúry XXXXX  peňažnú sumu na všeobecne prospešné účely vo výške 50,- Eur.  V zmysle uzatvoreného zmieru bol určený adresát uvedenej sumy Trojlístok, Centrum sociálnych služieb so sídlom Riadok 8, 03401 XXXXX, XXXXX s  tým, že z uvedenej sumy bude 25,- Eur  poukázaných na peňažnú pomoc obetiam trestnej činnosti. 

Obvinený XXXXX uhradil škodu spoločnosti XXXXX a. s. Bratislava vo výške 102,90 Eur predstavujúcu náklady za poskytnutú zdravotnú starostlivosť.
	
Podľa § 220 ods. 1 písm. a), b), c)  Trestného poriadku v konaní o prečine, na 
ktorý zákon ustanovuje trest odňatia slobody, ktorého horná hranica neprevyšuje  5 rokov, môže prokurátor so súhlasom obvineného a poškodeného rozhodnúť o schválení zmieru a zastaviť trestné stíhanie, ak obvinený 
a/ vyhlási, že spáchal skutok, za ktorý je stíhaný a nie sú odôvodnené pochybnosti o 
tom, že jeho vyhlásenie bolo vykonané slobodne, vážne  a určito, 
b/ nahradil škodu, pokiaľ  bola činom spôsobená, alebo urobil iné opatrenia na náhradu škody alebo inak odstránil ujmu vzniknutú trestným činom,
c/ zloží na účet súdu a v prípravnom konaní na účet prokuratúry peňažnú sumu určenú 
konkrétnemu adresátovi na všeobecne prospešné účely a táto peňažná suma nie je zrejme neprimeraná závažnosti spáchaného trestného činu a vzhľadom na povahu a závažnosť spáchaného činu, na mieru, akou bol trestným činom dotknutý verejný záujem, na osobu obvineného a na jeho osobné a majetkové pomery považuje  prokurátor takýto spôsob rozhodnutia za dostačujúci. 

Podľa § 364 ods. 1 písm. a) Trestného zákona kto sa dopustí slovne alebo fyzicky, verejne alebo na mieste verejnosti prístupnom hrubej neslušnosti alebo výtržnosti najmä tým, že napadne iného, potrestá sa odňatím slobody až tri roky.  

Z vyšetrovacieho spisu  vyplýva, že obvinený XXXXX je v mieste trvalého bydliska hodnotený kladne,  v evidencii priestupkov nemá žiadny záznam. V odpise registra trestov má obvinený tri záznamy, vo všetkých prípadoch sa na neho hľadí, akoby nebol odsúdený. Obvinený a poškodený súhlasili s postupom podľa § 220 ods. 1 Trestného poriadku. 

	Vzhľadom na povahu a závažnosť  spáchaného  činu  a na osobu obvineného  som dospela k záveru, že takýto spôsob rozhodnutia v trestnej veci obvineného XXXXX je dostačujúci a preto som zmier uzavretý medzi obvineným a poškodeným schválila a trestné stíhanie obvineného zastavila podľa § 220 ods. 1 Trestného poriadku.  
Poučenie: 
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Mária Štupáková
prokurátorka